Enrique Peña Nieto

Si Enrique Peña Nieto (ipinanganak 20 Hulyo 1966) ay ang ika-57 Pangulo ng Mehiko. Ang kanyang anim na taong termino ay nagsimula noong 2012. Isang kasapi ng Partido Revolucionario Institucional (PRI; Institutional Revolutionary Party), siya ay naglingkod bilang gobernador ng Estado ng Mexico mula 2005 hanggang 2011. Idineklarang "president-elect" si Peña Nieto nang ang halalang pangkahalatan ng 2012 ay idineklarang may bisa (valid) ng Federal Electoral Tribunal, sa gitna ng mga akusasyon ng pandaraya. Umupo siya sa posiyon noong 1 Disyembre 2012, sinundan si Felipe Calderón.

Inihayag ni Peña Nieto ang kanyang kandidatura sa pagkapangulo noong Setyembre 2011, apat na araw matapos umalis bilang gobernador. Pormal siyang magparehistro noong Nobyembre 2011. Natamo ni Peña Nieto ang 39% ng mga boto at hindi natamo ang mayorya sa lehislatura. Ang kanyang pagkakahalal ang nagmarka sa pagbabalik ng PRI sa kapangyarihan matapos itong mawala nang 12 taon. Pinamuuan ng PRI ang Mexico sa loob ng 71 taong walang patid hanggang ito ay matalo ng Partido Acción Nacional (PAN; National Action Party) noong 2000.

Ang pagbabalik ng PRI ay hindi tinatanggap ng lahat. Humila ng libu-libong tao sa buong Mehiko ang mga martsa laban Peña Nieto, partikular mula sa kilusang mag-aaral na Yo Soy 132, na nagprotesta sa umano'y iregularidad sa pagboto at media bias. Iprinotesta rin ng iba na noong panahon ng kanilang kapangyarihan, ang PRI naging simbolo ng katiwalian, pagsupil (repression), hindi maayos na pamamahala ng ekoniya at pandaraya sa halalan. Maraming Mexicano at mga naninirahan sa lungsod ay nag-aalala na ang pagbabalik sa kapangyarihan ng PRI ay maaaring magpahiwatig sa Mexico ng pagbalik sa nakaraan. Ipinangako ni Peña Nieto na ang kanyang pamahalaan ay magiging mas demokratiko, moderno at bukas sa pamumuna. Nangako rin siya na itutuloy ang laban sa organisadong krimen at kalakalan sa droga at kawalang pakikipagkasundo sa mga kriminal.

Ang pamumuno ng PAN ay minarkahan ng kawalan ng kakayahang magpasa ng reporma at nagkulang din mayorya sa kongreso. Sinasabi rin ng PRI na "alam nito kung paano mamamahala", isang argumentong sapat na upang himukin ang maraming botante na suportahan ang partido. Sa buong halalan napanatili ni Peña Nieto ang kanyang pangunguna sa polls. Ipinangako niya na muling palakasin ang ekonomiya ng Mexico, pahintulutan ang pambansang kompanya ng langis na Pemex upang makipagkumpetensya sa pribadong sektor, at mabawasan ang karahasan sa droga na nag-iwan ng 55,000 patay sa anim na taon. Si Peña Nieto ay dalawang beses na lumabas sa talaan ng magasing Forbes ng Pinakamakapangyaring Tao sa Mundo (List of The World's Most Powerful People), una noong 2013, sa ika-37 puwesto, at noong 2014, sa ika-60 puwesto.

Sanggunian 

Mga pangulo ng Mehiko